Marco Marzocca

**Marco Marzocca** (Roma, 14 de setenbre 1962) el ze un comico, atore e imitator italian.

## Biografia
Łaureà in farmacia a l' Sapienza co abiłitasion ed ezame de stato, dopo aver łaorà cofà spesiałe el taca łaorar in tełevizion inte'l 1994 come comico inte'l programa tełevizivo *[[Tunnel (programa tełevizivo)|Tunnel]]* so Rai 3 al fianco de Corrado Guzzanti, co cui drìoman el reçita in racuanti spetacołi teatrałi come *Millenovecentonovantadieci*, *...la seconda che hai detto!* e *Recital*, e in programi tełevizivi cofà *[[L'ottavo nano]]* e *[[Il caso Scafroglia]]*. El gran suceso tełevizivo ło razonze inte i ani domiłe co ła serie tełeviziva *[[Distretto di Polizia]]*, indove el intarpreta l'inzenuo połisiioto Ugo Lombardi. Nonostante ła notorietà, el continua par alcuni ani a łaorar inte ła spesiarìa de fameja.

In chełi ani el conose in una chat na dona cołonbiana, co cui el se spoza inte'l 2000 e da cui el ga do fiołi; Marzocca ripropone ła so vicenda personałe in *Distretto*, fazendo vivar na storia anałoga al so personazo. Inte'l 2003 el ga partesipà a *[[Raiot - Armi di distrazione di massa]]*. Inte'l 2006 el ze inte'l cast de ła serie de Rai 1 *[[Raccontami]]*, co ła regia de Riccardo Donna e Tiziana Aristarco, inte'l ròło del sacerdote Padre Negoziante. Senpre dal 2006 el ze inte'l cast de *[[Zelig (programa tełevizivo)|Zelig]]*, indove el intarpreta Ariel, un curiozo cołaborador mestego fiłipin de Claudio Bisio (personazo che'l gaveva za intarpretà inte *Il caso Scafroglia*), a cui da l'edision 2008 el afianca el personazo del Notaio.

So ła tełevizion satełitar el ga comentà, inte i pani de Ariel, ła segonda stazon de *[[Takeshi's Castle]]* insieme a Stefano Sarcinelli, e'l ze stà ator inte'l programa *[[Gamebuster]]* in onda so GXT. In radio el parteçipa saltuariamente a ła trasmision *[[610 (programa radiofonego)|610]]*, conduzesta e reałizada da Lillo & Greg so Rai Radio 2. Dal 2011 el ze interprete de diversi spot de ła TIM insieme a Bianca Balti e Neri Marcorè, e dal zugno de'l steso ano el ze ancora al fianco de Corrado Guzzanti inte'l programa comico de Sky Uno *[[Aniene (programa tełevizivo)|Aniene]]*.

## Filmografia
### Sìnema
* *[[S.P.Q.R. - 2000 e ½ anni fa]]*, regia de Carlo Vanzina (1994)
* *[[Bell'amico]]*, regia de Luca D'Ascanio (2002)
* *[[Fascisti su Marte]]*, regia de Corrado Guzzanti e Igor Skofic (2006)
* *[[Mi fido di te (film)|Mi fido di te]]*, regia de Massimo Venier (2007)
* *[[Un fantastico via vai]]*, regia de Leonardo Pieraccioni (2013)
* *[[Un boss in salotto]]*, regia de Luca Miniero (2014)
* *[[La sedia della felicità]]*, regia de Carlo Mazzacurati (2014)
* *[[Buoni a nulla]]*, regia de Gianni Di Gregorio (2014)
* *[[On Air - Storia di un successo]]*, regia de Davide Simon Mazzoli (2016)
**[[D.N.A. - Decisamente non adatti]]*, regia de Lillo & Greg (2020)

### Tełevizion
**[[Distretto di polizia]]*, registi vari (Canale 5, 2000-2012)
**[[Cuore contro cuore]]*, regia de Riccardo Mosca (Canale 5, 2004)
**[[Belli dentro]]*, registi vari (Canale 5, 2006) *cameo*
**[[Raccontami]]*, regia de Tiziana Aristarco e Riccardo Donna (Rai 1, 2006-2008)
**[[Una pallottola nel cuore]]*, regia de Luca Manfredi (Rai 1, 2014-2018)
**[[Tutti insieme all'improvviso]]*, regia de Francesco Pavolini (Canale 5, 2016)

## Notasion